User talk:Mtahirnaqqash

کہتے ھیں کہ ایک شخص تھا جو اللہ تعالیٰ کو مکمّل طور پر جاننا چاھتا تھا۔ اُس نے آسمانی صحیفوں اور بزرگانِ دین کی کتابوں کا مطالعہ کیا۔ لیکن سمجھنے کی بجائے اُس کا ذھن مزید الجھتا گیا۔ مختلف انواع کی کتابیں پڑھنے کے باوجود اُس کے پلّے کچھ نہ پڑا۔ ایک دن تھک ھار کر وہ ساحلِ سمندر پر چلا گیا تاکہ سمندر کی موجوں کا نظارہ کر کے اپنے ذھن کو سکون پہنچائے۔ وھاں کیا دیکھتا ھے کہ ایک چھوٹا لڑکا ایک گھڑا لے کر اُسے پانی سے بھر رھا ھے۔ گھڑا لبالب بھرا ھوا ھے مگر وہ اُس میں مزید پانی بھرنے کی سعی کر رھا ھے۔ اُس نے لڑکے سے پوچھا؛ ’’کیا کر رھے ھو؟‘‘ لڑکے نے جواب دیا؛ ’’میں نے اپنے دوست کو قول دیا ھے کہ سارے سمندر کا پانی اِس کُوزے میں بھر کر اُسے دوں گا۔‘‘ وہ اُس لڑکے کو اُس کی غلطی سے آگاہ کر کے نصیحت کرنا ھی چاھتا تھا کہ اچانک اُس کے ذھن میں یہ بات آئی کہ وہ خود بھی اِسی غلطی کا مرتکب ھوا ھے۔ وہ چاھتا ھے کہ اپنے چھوٹے سے دماغ میں اللہ جیسی عظیم ھستی کو بھرنے کی کوشش کر رھا ھے۔ فوراً احساس ھوا کہ خدا کو دماغ سے نہیں دل سے سمجھنے کی ضرورت ھے۔ لڑکے سے کہنے لگا؛ ’’ھم دونوں ایک ھی غلطی کے مرتکب ھوئے ھیں۔‘‘ هر چه اندیشی پذیرای فناست آنچه در اندیشه ناید آن خداست (تم دماغ سے جتنا بھی سوچو، لاحاصل ھے خدا کی ذات سوچوں کی سرحد سے ماوارا ھے) مولانا جلال الدّین محمّد بلخی رومی کی مثنوی معنوی سے ایک حکایت